Page:Beowulf (Wyatt).djvu/82

58

flōd under foldan.Nis þæt feor heonon mīl-gemearces,þæt se mere standeð, ofer þǣm hongiaðhrīmge bearwas, wudu wyrtum fæst,wæter oferhelmað. Þǣr mæg nihta gehwǣmnīð-wundor sēon, fȳr on flōde.Nō þæs frōd leofað gumena beama,þæt þone grund wite. Ðēah þe hǣð-stapahundum geswenced, heorot hornum trum,holt-wudu sēce, feorran geflȳmed,ǣr hē feorh seleð, aldor on ōfre,ǣr hē in wille hafelan [hȳdan]. Nis þæt hēoru stōw; þonon ȳd-geblondūp āstīgeð won tō wolcnum,þonne wind styreþ lāð gewidru,oð ðæt lyft drysmaþ, roderas rēotað.Nū is se rǣd gelang eft æt *þē ānum.Eard git ne const, frēcne stōwe,ðær þū findan miht fela-sinnigne secg;sēc gif þū dyrre. Ic þē þā fǣhðefēo lēanige, eald-gestrēonum,swā ic ǣr dyde, wundnum golde,gyf þū onweg cymest.”